Krungsri...The Green Office เพื่อสังคมยั่งยืน
กรุงศรี เดินหน้า โครงการ Krungsri...The Green Office เพื่อสังคมยั่งยืน
6 ก.ย. 2564

นายไพโรจน์ ชื่นครุฑ ประธานคณะเจ้าหน้าที่ด้านกลยุทธ์และวางแผนธุรกิจองค์กร ธนาคารกรุงศรีอยุธยา จำกัด (มหาชน) ในฐานะประธานคณะทำงานด้านสิ่งแวดล้อมของกรุงศรี จัดโครงการ Krungsri...The Green Office สู่การเป็นองค์กรที่เป็นมิตรกับสิ่งแวดล้อม ด้วยการบริหารจัดการด้านการใช้ทรัพยากรและพลังงานอย่างรู้คุณค่าและมีประสิทธิภาพ พร้อมพิชิตเป้าหมายของกรุงศรีในการลดการปล่อยก๊าซเรือนกระจกจำนวน 9.5 ล้านกิโลคาร์บอนไดออกไซด์เทียบเท่า (KgCO2e) ภายในปี 2564 ในทุกกระบวนการและกิจกรรมของธนาคาร เพื่อร่วมแก้ไขปัญหาภาวะโลกร้อนที่ส่งผลกระทบต่อทุกคนบนโลกของเราทั้งนี้ โครงการ Krungsri...The Green Office ได้รับเกียรติจากนายอเล็กซ์ เรนเดลล์ ทูตสันถวไมตรี โครงการสิ่งแวดล้อมแห่งสหประชาชาติ ร่วมรณรงค์ลดและปรับเปลี่ยนการใช้ทรัพยากรและพลังงานผ่านระบบออนไลน์ที่เชื่อมโยงชาวกรุงศรีสู่เป้าหมายด้านสิ่งแวดล้อมร่วมกัน